**Marita Isobel Solberg** (f. 1977 i Manndalen, Troms) er en norsk-samisk-kvensk musiker og billedkunstner. Solberg har base i Troms, men arbeider verden over. Hun er utdannet ved Nordland Kunst- og Filmhøgskole og Kunsthøgskolen i Oslo, med en Mastergrad fra 2007. Helt siden barndommen har hun tatt sang- og pianotimer og utforsket ulike musikalske sjangre Arbeidet hennes har et vidt spekter av uttrykk og inkluderer performancekunst, skulptur, keramikk, poesi, fotografi, lyd- og installasjonskunst.

Solberg vokste opp i et miljø der nordnorsk, samisk, finsk og kvensk kultur levde side om side, noe arbeidet hennes bærer preg av. Gjennom å blande elementer fra samisk, nordlige kulturer og subkulturer, formidler hun blant annet fortellinger, lyder, lukter, møter og sammenstøt mellom mennesker og steder. Hennes kunst har blitt beskrevet som både burlesk, ekspressiv, sarkastisk og ekstatisk.

Solberg er del av et stort internasjonalt performancenettverk. Gjennom årene har hun hatt gjestekunstneropphold på steder som The Watermill Center i New York, Art/Life Institute i NY, The Performance Studio i London, Fordypningsrommet på Fleinvær og Pushkinskaya i St. Petersburg. Her har har deltatt i flere prosjekter som feks. reoppsettingen av *SKIN, MEAT, BONES* av Robert Wilson, *Life and death* of Marina Abramovic og *Einstein on the beach* av Robert Wilson og Philip Glass. Med sin sterke tilknytning til den nordnorske landsdelen har hun blant annet hatt rollen som direktør ved det fiktive samiske museet Sámi Daiddamusea i den prisbelønte museumsperformancen til RiddoDuottarMuseat og Nordnorsk Kunstmuseum i 2017.

Solbergs kunstneriske temaer kretser rundt en sentral kjerne som inneholder intuitiv tilstedeværelse, samhold, spirituelle teknologier, sammenhenger og refleksjoner rundt helhet. En fellesnevner for hennes prosjekter er den dype intensjon om å utfordre publikum og seg selv som derav på forskjellige vis kan vibrere og skape forandring, dypere erkjennelser eller fabulerende tankevirksomhet

I 2022 mottok Solberg 10-årig arbeidsstipend fra Kulturrådet.

Solberg var styreleder i Sámi Dáiddačehpiid Searvi 2014-2016. Hun fikk SDS inn i programmet av Venice Agendas under Venezia Biennalen 2015.

Solberg spiller også bandet MARAS som ga ut plata *Where the whales go* i 2021.

Verk i utvalg
-------------

*2023: Agálaš čuolbma / Valknute / Valknut* 

*2018: EN USUNGET SANG / LÁVLLUKEAHTES LÀVLLA / A SONG UNSUNG*

2020: *BAR DU NORD* av Sol&Sten, samarbeid med Trond Ansten

Referanser
----------

1. ↑  «Proff.no Marita Isobel Solberg». Besøkt 5. desember 2023.
2. 1 2  «Talentnorge.no Talentportrettet Marita Isobel Solberg». Besøkt 5. desember 2023.
3. ↑  «Kreative i nord- Artist Marita Isobel Solberg». Besøkt 5. desember 2023.
4. ↑  «Nordnorsk kunstsenter. EN USUNGET SANG / LÁVLLUKEAHTES LÀVLLA / A SONG UNSUNG». Besøkt 5. desember 2023.
5. ↑  «KUNZT.NO KUNSTNERE MARITA ISOBEL SOLBERG». Besøkt 5. desember 2023.
6. 1 2  «Marita Isobel Solberg fra Kåfjord, er en allsidig musiker og kunstner, som blander elementer fra både samisk, nordlig kultur og subkulturer i sitt arbeid.». Besøkt 5. desember 2023.
7. ↑  «Museumsperformancen Sámi Dáiddamusea sikret Kunstkritikerprisen til Nordnorsk kunstmuseum og RiddoDuottarMuseat.». Besøkt 5. desember 2023.
8. ↑  «RiddoDuottarMuseat(link is external) og Nordnorsk Kunstmuseum har vunnet Kunstkritikerprisen 2017 for museumsperformancen Sámi Dáiddamusea!». Besøkt 5. desember 2023.
9. ↑  «"Hun er sikret penger i veldig mange år framover" Sagat.no». Besøkt 5. desember 2023.
10. ↑  «Samisk Kunstnerforbund (SDS)». Besøkt 7. desember 2023.
11. ↑  «Sanger fra jorden». Besøkt 7. desember 2023.
12. ↑  «Kunstnerforbundet - utstillinger». Besøkt 7. desember 2023.
13. ↑  «Nordnorsk kunstmuseum- utstilling Marita Isobel Solberg». Besøkt 7. desember 2023.
14. ↑  «Hakapik ET NETTMAGASIN INNEN KUNSTKRITIKK». Besøkt 7. desember 2023.

Eksterne lenker
---------------